สวัสดีค่ะ เนื่องจากสังเกตอาการตนเองว่ามีความผิดปกติหลังจากกินหอมแดงสดหลายครั้งจึงมาเรียนถามความเป็นไปได้ว่าอาการดังต่อไปนี้เป็นอาการของความไวต่ออาหารหรือว่าภูมิแพ้แฝงค่ะ พอดีได้มีโอกาสกินข้าวไก่แซ่บของkf_ที่มีหอมแดงประกอบเลยถือโอกาสบันทึกอาการไว้ค่ะเริ่มกิน19:55 pmมีอาการดังนี้ค่ะ20:03 pmมีอาการกระแอมบ่อย รู้สึกร้อนคอและข้างในร่างกายรู้สึกร้อนเป็นพิเศษ20:18 pmมีอาการเพิ่มคือมีน้ำลายเหมือนติดที่คอตลอดเวลา20:48 pmมีอาการหัวใจเต้นเร็วกว่าปกตินิดหน่อยค่ะ21:11 pmเกิดความรู้สึกคล้ายตาบวมค่ะ21:34 pmมีอาการเพลียและมีอาการถ่ายอุจจาระค่อนข้างเหลวแต่ไม่เหลวมากค่ะ22:46 pmมีความรู้สึกบวมหน้าค่ะและมีอาการปวดหัวค่ะแบบว่าปวดหัวยาวเลยค่ะถ้าไม่นอนพักและหนังตารู้สึกหนักมากเลยค่ะตอนตื่นมามีอาการร่างกายเพลียมากเลยค่ะ ปวดไปทั่วร่างกายเลยค่ะอันนี้คืออาการตอนที่กินหอมแดงสดในปริมาณฝ่ามือนึงไม่มากค่ะเลยมีอาการตามข้างบนที่กล่าวไว้ ถ้ากินในปริมาณที่น้อยก็จะมีอาการร้อนตัว กระแอมไอ รู้สึกเพลียค่ะ ขออนุญาตเสริมอีกนิดนึงนะคะ พอดีกินหอมขาวแบบต้มและทอดไม่มีอาการดังกล่าวเลยค่ะ แต่ไม่แน่ใจว่าถ้ากินสดจะมีอาการแบบนี้หรือไม่ และพักนี้กินซอสที่มีส่วนผสมของผงsour cream & onion แล้วรู้สึกตาบวมค่ะไม่ทราบว่าเกี่ยวกันไหม ขอบสำหรับคำตอบล่วงหน้ามาก ๆ ค่ะ
สวัสดีค่ะ อาการกระแอมในคอบ่อยๆ รู้สึกร้อน หัวใจเต้นเร็ว ตาบวม ถ่ายอุจจาระเหลวดังกล่าวมานั้นอาจจะเป็นอาการของการแพ้อาหารได้ แต่ส่วนใหญ่อาการจะค่อนข้างเด่นชัด เช่นผื่นลมพิษขึ้นตามตัว และอาจมีหน้าบวม ปากบวม ความดันต่ำลง หายใจเสียงวี้ดและมีคลื่นไส้ ถ่ายเหลวร่วมด้วยได้กรณีเป็นการแพ้รุนแรงจากที่กล่าวมายังไม่สามารถบอกได้แน่ชัดค่ะ แนะนำสังเกตอาการ ถ้ายังมีอาการเป็นต่อเนื่องหลังการรับประทานอาหารบางชนิด ให้ลองหลีกเลี่ยงดูก่อน ถ้าหลีกเลี่ยงไม่ได้ หรือมีอาการเป็นรุนแรง กังวลมา ควรไปพบแพทย์เพื่อตรวจเพิ่มเติมยืนยันการแพ้ และรับยาแก้แพ้และคำแนะนำในการหลีกเลี่ยงสิ่งที่แพ้ต่อไป